Bengela
Bengela (port. Benguela arba Benguella) – miestas vakarinėje Angoloje, prie Atlanto vandenyno; provincijos centras. 151,2 tūkst. gyventojų (2007). Tai politinis ir ekonominis centras, koordinuojantis prekių srautus iš sostinės į rytus ir pietryčius, geležinkeliu link KDR ir Zimbabvės. Išvystyta cukraus, žuvies, muilo pramonė. Apylinkėse auginami žemės ūkio produktai, išgaunamas manganas. Yra vyriausybės rūmai, Mombaka viešbutis.